___________________________________________________________________________
č. s.: OU-NR-OSZP2-2019/019790			   	     	    V Nitre, 02. 04. 2019

Informácia pre verejnosť
(zverejnené 02.04.2019)
Oznámenie o začatí správneho konania podľa § 16a ods. 1 zákona č. 364/2004 Z.z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“)_
 	Žiadateľ/stavebník - ANTECO s.r.o., Družstevná 245, 935 31 Horná Seč, IČO: 36 561 096 listom zo dňa 13.03.2019 požiadal Okresný úrad Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja o vydanie rozhodnutia podľa § 16a ods. 1 vodného zákona o tom, či navrhovaná činnosť „Ťažba štrkopiesku Horná Seč II“ (ďalej len „navrhovaná činnosť“) je činnosťou podľa § 16 ods. 6 písm. b) vodného zákona. 

Navrhovaná činnosť je situovaná v k. ú. Horná Seč, okres Levice, kraj Nitriansky. 
K žiadosti bola priložená projektová dokumentácia k navrhovanej činnosti.

Poverená osoba - Výskumný ústav vodného hospodárstva k navrhovanej činnosti
vypracovala odborné stanovisko, doručené Okresnému úradu Nitra dňa 01.04.2019. Zo
záverov odborného stanoviska vyplýva, že navrhovanú činnosť nie je potrebné posúdiť podľa
článku 4.7 Rámcovej smernice o vode (§ 16 ods. 6 písm. b) vodného zákona.

Dňom podania žiadosti bolo začaté správne konanie vo veci posúdenia či ide o navrhovanú činnosť  podľa § 16 ods. 6 písm. b) vodného zákona.
Okresný úrad Nitra, odbor starostlivosti o ŽP, oddelenie štátnej správy vôd a vybraných zložiek ŽP kraja, ako miestne a vecne príslušný orgán štátnej vodnej správy
podľa § 4 ods. 1 zákona č.525/2003 Z. z. o štátnej správe starostlivosti o životné prostredie
a o zmene a doplnení niektorých zákonov v znení neskorších predpisov v súlade s ustanovením s § 60 ods. 1 písm. i) vodného zákona, konajúc v súlade s ustanovením § 16a ods. 1 vodného zákona oznamuje verejnosti začatie správneho konania vo veci rozhodovania, či ide o navrhovanú činnosť podľa § 16 ods. 6 písm. b) vodného zákona.
V súlade s ustanovením § 16a ods. 9 vodného zákona verejnosť doručí písomné
stanovisko k projektovej dokumentácii, k navrhovanej činnosti alebo k odbornému stanovisku
orgánu štátnej vodnej správy do 10 dní odo dňa ich zverejnenia na webovom sídle
okresného úradu a na webovom sídle Ministerstva životného prostredia SR.
Verejnosť doručením písomného stanoviska sa stáva účastníkom konania podľa § 16a ods. 1 vodného zákona.

Vaše písomné stanovisko je možné doručiť na Okresný úrad Nitra, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, Štefánikova tr. 69, 949 01 Nitra.